Michal Kollár

Michal Kollár (* 4. apríl 1978) je slovenský režisér, scenárista a producent. 

 Kariéra 
Svoj prvý krátky film Prirodzená smrť produkoval a režíroval v roku 2004. O štyri roky neskôr bol koproducentom filmu Sněženky a machři po 25 letech, kde sa postaral aj o strih, réžiu druhého štábu zodpovedného za scény na snehu a storyboard. Tento film bol veľmi úspešný v návštevnosti nielen v Česku, ale i na Slovensku. V roku 2011 produkoval debutový film mladej slovenskej režisérky Zuzany Liovej Dom, ktorý sa stal prvým slovenským filmom na Berlinale po 10 rokoch. Zároveň vyhral 6 národných cien Slnko v sieti. Nasledoval úspešný film Klauni (2013), v hlavných úlohách s Oldřichom Kaiserom, Jiřím Lábusom a Didierom Flamandom.

V Bratislave vyštudoval manažment a filmový strih. Bol aktívny aj v televíznej produkcii a reklamách - v rokoch 2000 až 2010 strihal a režíroval desiatky reklám pre komerčných klientov ako VÚB, Renault, Nestlé, Wustenrot, Kooperativa, Prvá Stavebná, Mitsubishi Auto, Suzuki Auto a ďalšie. 

Je zakladateľom producentskej spoločnosti KFS production a je spoluzakladateľom spoločnosti Fog’n’Desire Films. Je členom kolégia Asociácie nezávislých producentov a členom APA - Asociace producentů v audiovizi v Česku.

 Červený kapitán 
Kollárov celovečerný režijný debut je film Červený kapitán z roku 2016. Film zaznamenal množstvo pozitívnych ohlasov a populariu u divákov, spolu s kritikou. Film sa nakrúcal na motívy detektívneho bestselleru od spisovateľa Dominika Dána. Vo filme je viac ako 380 efektových záberov, čo je najviac v histórii slovenského filmu. Film Červený Kapitán sa úspešne uplatnil na mnohých slovenských aj zahraničných filmových festivaloch a bol hraný aj na jednom z tzv. áčkových festivalov - Tallinn Black Nights Film Festival. 

 Villa Lucia 
Kollár aktuálne ako režisér pracuje na novom projekte s názvom Villa Lucia, ide o komédiu spojenú s prvkami kriminálky. Zaujímavým a kvalitným žánrovým spracovaním chce prispieť k zvyšovaniu úrovne súčasnej slovenskej komédie v kinách. 

Doteraz koprodukoval 14 celovečerných filmov, v novembri 2018 prichádza do kín pätnásty film s názvom Chvíľky, na ktorom sa tiež podieľal ako koproducent.

 Filmografia 
+ Producentská filmografia  Rok Film2018Chvíľky2018Dubček2017Záhradníctvo: Rodinný priateľ2017Záhradníctvo: Dezertér2017Záhradníctvo: Nápadník2016Červený kapitán2015Domáca opatera2015Červený pavúk2013Klauni2013Líbanky2013Láska, súdruh!2012Cigáni idú do volieb2011Dom2008Sněženky a machři po 25 rokoch2007Poslední plavky2004Prirodzená smrť

+ Strihačská filmografia Rok Film2008Sněženky a machři po 25 rokoch

+ Režijná filmografia Rok Film2016Červený kapitán2004Prirodzená smrť

+ TV seriály Rok Film 2022 Ultimátum2018Hotel2008Blava

+ Scenáristická filmografia Rok Film2016Červený kapitán2008Blava2004Prirodzená smrť

 Ocenenia 
 Slnko v sieti2012 - Dom (víťaz)
 Český lev2013 - Klauni (nominácia)

Kategória:Slovenskí filmoví režiséri
Kategória:Slovenskí filmoví producenti
Kategória:Riadni členovia SFTA